Foto: 34.mvd.rf O‘zbekistonning Rossiyadagi elchixonasi ma’lumotlariga ko‘ra, 2019 yil 1 mart kuni Moskva vaqti bilan soat 8:30da Volgograd oblastining Mixailov tumanidagi R-22 «Kaspiy» federal avtomobil yo‘li 765-kilometrida YTH yuz bergan. Tashqi ishlar vazirligi xabariga qaraganda, YTH natijasida Mitsubishi Outlander avtomobili haydovchisi va to‘rt nafar yo‘lovchi voqea joyida halok bo‘ldi. Foto: 34.mvd.rf Bildirilishicha, halok bo‘lganlar orasida O‘zbekiston fuqarosi, Toshkent viloyati Bo‘ka tumani tug‘ilgan (1965 yil 17 dekabr) Galina Anatolevna Serebryakova ham bor. Bu holat mamlakat elchixonasining konsullik bo‘limi nazorati ostiga olingan, deyiladi xabarda.